กฎกระทรวง ฉบับที่ 10 (พ.ศ. 2521) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511
กฎกระทรวง
ฉบับที่ ๑๐
(พ.ศ. ๒๕๒๑)
ออกตามความในพระราชบัญญัติมาตรฐาน
ผลิตภัณฑ์อุตสาหกรรม
พ.ศ. ๒๕๑๑[๑]
 

อาศัยอำนาจตามความในมาตรา ๓๔ และมาตรา ๕๘
แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกกฎกระทรวงไว้
ดังต่อไปนี้
ให้ยกเลิกความในข้อ ๕ แห่งกฎกระทรวง ฉบับที่ ๒ (พ.ศ. ๒๕๑๕)
ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑
และให้ใช้ความต่อไปนี้แทน
ข้อ ๕
การแสดงเครื่องหมายมาตรฐานนั้น ให้แสดงชื่อเต็มหรือชื่อย่อของผู้รับใบอนุญาต
หรือแสดงเครื่องหมายการค้าที่จดทะเบียนแล้ว
ไว้ในที่ใกล้เคียงกันให้เห็นได้ง่ายและชัดเจน
ในกรณีที่มีความจำเป็นต้องใช้ชื่อย่อของผู้รับใบอนุญาต
ให้เป็นไปตามหลักเกณฑ์ที่รัฐมนตรีกำหนด


ให้ไว้ ณ วันที่ ๑๑ ตุลาคม พ.ศ. ๒๕๒๑
เกษม จาติกวณิช
รัฐมนตรีว่าการกระทรวงอุตสาหกรรม

หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์และวิธีการในการแสดงชื่อผู้รับใบอนุญาตหรือเครื่องหมายการค้าของผู้รับใบอนุญาตที่จดทะเบียนแล้วในการใช้เครื่องหมายมาตรฐานตามที่กำหนดไว้ในกฎกระทรวง
ฉบับที่ ๒ (พ.ศ. ๒๕๑๕) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ.
๒๕๑๑ บางครั้งไม่อาจใช้ชื่อเต็มของผู้รับใบอนุญาตได้ อันจะเป็นอุปสรรคแก่การจำหน่ายผลิตภัณฑ์อุตสาหกรรมบางชนิดและจะเป็นผลเสียหายแก่เศรษฐกิจของประเทศ
สมควรมีบทผ่อนผันให้รัฐมนตรีกำหนดหลักเกณฑ์ในการใช้ชื่อย่อของผู้รับใบอนุญาตได้ในกรณีที่มีความจำเป็น
จึงจำเป็นต้องออกกฎกระทรวงนี้ขึ้น




วิภา/ปรับปรุง
๓
กรกฎาคม ๒๕๖๓

อรญา/ตรวจ
๑๔
กรกฎาคม ๒๕๖๓

[๑]
ราชกิจจานุเบกษา
เล่ม ๙๕/ตอนที่ ๑๒๑/หน้า ๕๙๐/๓๑ ตุลาคม ๒๕๒๑